《吏隐堂》
宋代·李伯玉

吏隐先寻一着高，尽输酒圣与诗豪。
君方无事同犀首，我纵有官如马曹。
把似啜茶看孟子，何如痛饮读离骚。
胸中磊落浇三碗，倩得麻姑痒处搔。

作者简介：宋饶州馀干人，字纯甫，号斛峰。初名诚，以犯理宗潜讳改名。理宗端平二年进士。授观察推官、太学正兼庄文府教授、太学博士。召试馆职，历诋贵戚大臣，直声暴起。累迁太府少卿、工部侍郎等。度宗时兼同修国史、实录院同修撰等，以不容于贾似道罢归。旋擢权礼部尚书兼侍读。有《斛峰集》。